
הכנסת השבע-עשרה






נוסח לא מתוקן

מושב ראשון
פרוטוקול מס' 19

מישיבת ועדת החוקה חוק ומשפט

יום שלישי, א' בתמוז התשס"ו (27 ביוני 2006), שעה 09:30

סדר היום:
הצעת חוק האזנת סתר (תיקון מס' 3), התשס"ו-2006
נכחו:
חברי הוועדה:

מנחם בן-ששון  -  היו"ר

מוזמנים:
רבקי דב"ש, משרד המשפטים

עו"ד יעל כהן, משרד ראש הממשלה, סגנית היועמ"ש

עו"ד דריה חסקין, משרד ראש הממשלה, עוזרת ליועמ"ש

יצחק פרי - יו"ר האיגוד הסוציאלי

ייעוץ משפטי:
קרן ויינשל

מנהלת הוועדה:
דורית ואג

רשמת פרלמנטרית:


אסתר מימון

הצעת חוק האזנת סתר (תיקון מס' 3), התשס"ו-2006

היו"ר מנחם בן-ששון:

אני מבקש לפתוח את הדיון. אנחנו מתחילים בדיון על חוק האזנת סתר (תיקון מס' 3), התשס"ו-2006. יש כאן בעצם תיקון יחסית פשוט ומתבקש, והוא להשלים מה שהיה חסר קודם לכן בחוק האזנות סתר, בהתאם למה שנאמר בסעיפים 48 עד 51, ששם פורטו אלה שיש להם חיסיון מפני עבודתם. כתוב פסיכיאטר, וצריך להיות פסיכולוג. ועוד כתובים: עורך-דין, רופא, כהן דת. לגבי ההיתר להאזנות בסעיף 9, צוין עורך-דין, רופא, פסיכולוג או כהן דת, כשנכנס עובד סוציאלי לסעיפים 48-51, לא תיקנו את הסעיף של עובד סוציאלי. יש כל מיני דרכים לתקן את זה, אבל הכי פשוט, כך אני מבין מהייעוץ המשפטי, לתקן בצורה של הכנסת העובד הסוציאלי. האם יש למישהו תוספות?

יצחק פרי:

אני יושב-ראש איגוד העובדים הסוציאליים, אין לי לא התנגדות ואפילו לא הסתייגות. נסיבות התיקון והעניין עצמו בהחלט מקובלים עלינו. יותר היה חשוב לומר לי לפרוטוקול, כי נושא החיסיון שלנו בעדויות בבתי המשפט מאוד חשוב לנו, ויש בו פגיעה מינימלית ראויה.

היו"ר מנחם בן-ששון:

תודה רבה. נצטרך להצביע. מי בעד? מי נגד? מי נמנע?

הצבעה

בעד – פה אחד

הוחלט לאשר הצעת חוק האזנת סתר (תיקון מס' 3), התשס"ו-2006.

היו"ר מנחם בן-ששון:

הישיבה נעולה.

הישיבה ננעלה בשעה 09:35
